ສະຫະລັດ ກ່າວຫາຈີນ ທຳການຈາລະກຳ ທາງອິນເຕີແນັດ 
ທຳນຽບຫ້າແຈກ່າວວ່າ ຈີນໃຊ້ການຈາລະກຳທາງອິນເຕີແນັດ ເພື່ອປັບປຸງເສດຖະກິດ ແລະຂະຫຍາຍກອງທັ
ທຳນຽບຫ້າແຈຂອງສະຫະລັດໄດ້ກ່າວຫາຈີນໃນມື້ວັນສຸກວານນີ້ວ່າ ໃຊ້ການຈາລະກຳທາງ ອິນເຕີແນັດ ເພື່ອປັບປຸງເສດຖະກິດຂອງຕົນໃຫ້ດີຂຶ້ນ ແລະຂະຫຍາຍກອງທັບ ໃນລາຍງານປະຈຳປີຕໍ່ລັດຖະສະພານັ້ນ ກະຊວງປ້ອງກັນປະເທດສະຫະລັດກ່າວວ່າ ພວກ ນັກສະແດງຈີນແມ່ນເປັນຜູ້ກໍ່ການຈາລະກຳທາງດ້ານເສດຖະກິດທີີ່ກະຕືລືລົ້ນແລະທົນທານ ທີ່ສຸດໃນໂລກ ລາຍງານກ່າວຕໍ່ໄປວ່າ ການສອດແນມຂອງຈີນຈະດຳເນີນຕໍ່ໄປຊຶ່ງຈະເປັນໄພ ຂົ່ມຂູ່ຫຼາຍຂຶ້ນ ຕໍ່ຄວາມໝັ້ນຄົງທາງດ້ານເສດຖະກິດຂອງສະຫະລັດ ທຳນຽບຫ້າແຈເວົ້າວ່າ ຈຸດເພັ່ງເລັງທີ່ສຳຄັນທີ່ສຸດ ຂອງກອງທັບປົດປ່ອຍປະຊາຊົນຈີນແມ່ນ ຍັງສືບຕໍ່ການກະກຽມ ກ່ຽວກັບຄວາມເປັນໄປໄດ້ ໃນການທີ່ຈະເກີດສົງຄາມ ຢູ່ໃນບໍລິເວນ ຊ່ອງແຄບໄຕ້ຫວັນ ຊຶ່ງໃນນັ້ນແມ່ນຮວມທັງການຂັດຂວາງບໍ່ໃຫ້ສະຫະລັດເຂົ້າແຊກແຊງໃນ ກໍລະນີທີ່ເກີດບັນຫາຂັດແຍ້ງກັບໄຕ້ຫວັນ ທີ່ປັກກິ່ງຖືວ່າເປັນແຂວງນຶ່ງຂອງຕົນນັ້ນ ຈີນໄດ້ໂຄສະນາກ່ຽວກັບຄວາມທະເຍີທະຍານທາງດ້ານທະຫານໄລຍະຍາວຂອງຕົນດ້ວຍ ການນຳສະແດງ ອາວຸດຍຸດໂທປະກອນຊະນິດໃໝ່ ຮວມທັງການທົດລອງບິນ ເທື່ອທຳອິດ ຂອງເຮືອບິນລົບອາຍພົ່ນທີ່ເຣດ້າຈັບບໍ່ໄດ້ໃນຕົ້ນປີກາຍ ແລະການເຂົ້າປະຈຳການຂອງກຳ ປັ່ນບັນທຸກເຮືອບິນລຳທຳອິດໃນເດືອນສິງຫາແລ້ວນີ້